חיים סומפולינסקי

חיים סוֹמפּוֹלינסקי (נולד ב-14 באוקטובר 1949) הוא פיזיקאי וחוקר מדעי המוח המתמחה ברשתות נוירונים. כיהן כראש המרכז לחישוביות עצבית שבמרכז אדמונד ולילי ספרא למדעי המוח באוניברסיטה העברית בירושלים, וכיום במכון רקח לפיזיקה באוניברסיטה.

==ביוגרפיה==

סומפולינסקי נולד לדוד ופרדי, למשפחה יוצאת דנמרק. אביו, פרופ' דוד סומפולינסקי, שנמלט מידי הנאצים ועזר להבריח יהודים לשוודיה במהלך השואה, ייסד את המעבדה המיקרוביולוגית בבית החולים אסף הרופא, ניהל את המעבדה בבית החולים מעייני הישועה ועוד.<ref></ref> למד בישיבת היישוב החדש בתל אביב ובישיבת פוניבז'. לאחר מכן למד פיזיקה באוניברסיטת בר-אילן, עד לסיום הדוקטורט ב-1980. בשנים 1980–1982 עבד על פוסט-דוקטורט באוניברסיטת הרווארד. בשנת 1987 התמנה כפרופסור.

כיום סומפולינסקי הוא חוקר במכון רקח לפיזיקה, חבר בהנהלת המרכז למדעי המוח ועומד בראש תוכנית שוורץ לחקר המדעים והמוח באוניברסיטת הרווארד.

==הוקרה==
* זוכה פרס לנדאו למדעי המוח לשנת 2007
* חבר האקדמיה האמריקאית לאמנויות ולמדעים משנת 2008.
* זוכה פרס שוורץ למדעי מוח תאורטיים וחישוביים לשנת 2011, עבור "מחקריו החלוציים בפיתוח מודלים מתמטיים ומסגרת תאורטית להבנה של תהליכים ברשתות נוירונים".
* בשנת 2010 דורג כאחד מ-100 האנשים המשפיעים בישראל.
* באוקטובר 2013 זכה יחד עם פרופ' לארי אבוט בפרס עמותת "טכנולוגיות מוח לישראל", בגין תרומתו לקידום הבנה מתמטית ובניית מודלים תאורטיים להבנת המנגנונים העצביים, ההתנהגות והחשיבה.
* בשנת 2016 זכה בפרס א.מ.ת. בתחום חקר המוח.
*בשנת 2022 זכה בפרס גרובר במדעי המוח, המוענק מטעם אוניברסיטת ייל.
* במרץ 2024 זכה בפרס לונדבק, הפרס החשוב ביותר בעולם בתחום חקר המוח, המוענק על ידי קרן לונדבק הדנית.<ref></ref>

==עמדותיו==
סומפולינסקי גורס כי ממחקר מדעי המוח עולה שאין בחירה חופשית, וכי החלטות של בני-אדם מתקבלות באופן דטרמיניסטי.

== חיים אישיים ==
נשוי לאלישבע (לבית קירשנבאום) ואב לחמישה. בתו אביטל סומפולינסקי משמשת כמשנה ליועץ המשפטי לממשלה למשפט חוקתי.

==קישורים חיצוניים==

* [https://web.archive.org/web/20120615184559/http://neurophysics.huji.ac.il/~haim/ פרופ' חיים סומפולינסקי], באתר האוניברסיטה העברית
* [https://web.archive.org/web/20131016184412/http://elsc.huji.ac.il/sompolinsky/files/haimcvapril12.pdf קורות חיים] באתר מרכז אדמונד ולילי ספרא למדעי המוח
* [http://cbs.fas.harvard.edu/community/people/haim-sompolinsky פרופ' חיים סומפולינסקי],ב אתר Center for Brain Science
* [https://web.archive.org/web/20120615184633/http://elsc.huji.ac.il/sompolinsky/home The Neurophysics Lab - תיאור מחקרו של סומפולינסקי], באתר מרכז אדמונד ולילי ספרא למדעי המוח
* [http://www.huji.ac.il/cgi-bin/dovrut/dovrut_search.pl?mesge124982251805872560 חוקרים מהאוניברסיטה העברית מציעים פתרון לתעלומת המנגנון המוחי האחראי על פענוח הדיבור], באתר האוניברסיטה העברית
* [http://multimedia.huji.ac.il/video/outreach/0910/madua/08.html פיזיקה, מוח ורצון חופשי] , באתר פרויקט "מדוע"
* קישור= [https://www.youtube.com/playlist?list=PLEIq5bchE3R2MM_qCYzDS_b4uOZQXdrBj הרצאות של חיים סומפולינסקי], באתר יוטיוב
* 
* 

==הערות שוליים==

קטגוריה:חוקרי בינה מלאכותית ישראלים
קטגוריה:מדעני מוח ישראלים
קטגוריה:פיזיקאים ישראלים
קטגוריה:בוגרי ישיבת היישוב החדש
קטגוריה:בוגרי ישיבת פוניבז'
קטגוריה:בוגרי אוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל האוניברסיטה העברית בירושלים: פיזיקה
קטגוריה:סגל אוניברסיטת הרווארד
קטגוריה:זוכי פרס לנדאו למדעים ולמחקר
קטגוריה:זוכי פרס א.מ.ת.
קטגוריה:ישראלים שנולדו ב-1949